Μάκης Γιαννίκογλου

Ο Μάκης Γιαννίκογλου (Σεραφείμ Γιαννίκογλου) (ημερ. γεν.: 25 Μαρτίου 1993, στην Καβάλα) είναι Έλληνας διεθνής ποδοσφαιριστής που αγωνίζεται ως τερματοφύλακας για τον Πανσερραϊκό.

Ποδοσφαιρική σταδιοδρομία

Συλλογική σταδιοδρομία 
Ξεκίνησε την ποδοσφαιρική του καριέρα από τις ακαδημίες της Skoda Ξάνθης. Αργότερα εντάχθηκε και αγωνίστηκε ως έφηβος στην ποδοσφαιρική ομάδα εφήβων Κ-17 και στη συνέχεια στην ποδοσφαιρική ομάδα νέων Κ-21 της Skoda Ξάνθης μέχρι το 2011 . Την καλοκαιρινή μεταγγραφική περίοδο του 2011 ο Γιαννίκογλου εντάχθηκε στο ρόστερ της Ομόνοιας Λευκωσίας με συμβόλαιο διάρκειας ενός έτους.  Λόγω του νεαρού της ηλικίας του, ο Έλληνας τερματοφύλακας αγωνίστηκε με την ομάδα νέων Κ-21 της Ομόνοιας. Κατά την καλοκαιρινή μεταγραφική περίοδο του 2012, ο Έλληνας πορτιέρο ανανέωσε το συμβόλαιό του με τη Λευκωσιάτικη ομάδα , και συνέχισε να αποτελεί τον βασικό τερματοφύλακα της ομάδας νέων Κ-21 της Ομόνοιας. Αν και ανήκε στο ρόστερ της επαγγελματικής ομάδας της Ομόνοιας Λευκωσίας προπονητικά, ο Γιαννίκογλου δεν είχε επίσημη συμμετοχή με αυτή. Μετρούσε όμως αρκετές συμμετοχές στη 18αδα σε αγώνες της Λευκωσιάτικης ομάδας  καθώς και συμμετοχές σε φιλικές αναμετρήσεις. Τον Αύγουστο του 2013, ανακοινώθηκε η απόκτησή του από την ομάδα της Αλκής Λάρνακας ως ελεύθερη μεταγραφή , η συμφωνία όμως ναυάγησε  για να ανακοινωθεί λίγες μέρες αργότερα η απόκτησή του από τον Αθλητικό Όμιλο Καβάλας.  Τον Ιανουάριο του 2015 ήρθε με μεταγραφή στον Ηρακλή Θεσσαλονίκης.

Το καλοκαίρι του 2017 υπέγραψε για ένα χρόνο στον ΠΑΣ Γιάννινα.Στον ΠΑΣ Γιάννινα αγωνίστηκε 4 φορές στο πρωτάθλημα.Το καλοκαίρι του 2018 πήρε μεταγραφή στην ΑΕΚ, στην οποία δεν κατάφερε να αγωνιστεί. Το καλοκαίρι του 2019 επέστρεψε στον ΠΑΣ Γιάννινα υπογράφοντας για 2 χρόνια.Στην δεύτερη θητεία του στον ΠΑΣ Γιάννινα δεν κατάφερε να αγωνιστεί αρκετά αφού είχε μόλις 2 συμμετοχές για το πρωτάθλημα και άλλες 3 για το κύπελλο Ελλάδος.Τον Φεβρουάριο του 2021 μεταγράφηκε στην λιθουανική ΦΚ Σούντουβα.

Διεθνής σταδιοδρομία 
Έκανε το ντεμπούτο της διεθνούς ποδοσφαιρικής του καριέρας στο διεθνές ποδοσφαιρικό τουρνουά Aegean Cup που διοργάνωσε η Ποδοσφαιρική Ομοσπονδία της Τουρκίας, στη Σμύρνη το 2009, στον αγώνα της Ελλάδας με τη Λευκορωσία ο οποίος έληξε 2-0 υπέρ της Λευκορωσίας .   

Την περίοδο 2009-2011, αγωνίστηκε με την Εθνική Παίδων (κάτω των 17 ετών) ως δεύτερος τερματοφύλακας και συμμετείχε σε δύο αγώνες στο Ευρωπαϊκό Πρωτάθλημα της UEFA για Παίδες κάτω των 17 ετών που διεξήχθη στο Λίχτενσταϊν το 2010  απέναντι στην ομάδα της Αγγλίας και την ομάδα της Τσεχίας.  

Επίσης συμμετείχε σε αποστολές της Εθνικής Παίδων (κάτω των 17 ετών) σε φιλικές αναμετρήσεις με εθνικές ομάδες παίδων άλλων χωρών , καθώς και σε άλλες διεθνείς ποδοσφαιρικές οργανώσεις.

Τίτλοι
Ομόνοια Λευκωσίας
Κύπελλο Κύπρου (1): 2012
Ασπίδα της ΚΟΠ (1): 2012

Παραπομπές

Εξωτερικοί σύνδεσμοι
Προφίλ ποδοσφαιριστή στην ιστοσελίδα της Ομόνοιας Λευκωσίας

Έλληνες ποδοσφαιριστές
Ποδοσφαιριστές ΑΟ Νέα Καβάλα
Ποδοσφαιριστές Ομόνοιας Λευκωσίας
Ποδόσφαιρο-επέκταση
Τερματοφύλακες ποδοσφαιριστές
Ποδοσφαιριστές Α΄ κατηγορίας Κύπρου
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Π.Α.Σ. Γιάννινα
Έλληνες ποδοσφαιριστές στο εξωτερικό
Ποδοσφαιριστές Σούπερ Λιγκ 2 Ελλάδας
Ποδοσφαιριστές Σούπερ Λιγκ Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Εθνικής Ελλάδας Κ17
Ποδοσφαιριστές Α.Σ. Φωκικού Άμφισσας
Ξένοι ποδοσφαιριστές στην Κύπρο
Ποδοσφαιριστές ΦΚ Σούντουβα Μαριγιάμπολε
Ποδοσφαιριστές Πανσερραϊκού